b'\n_START_ARTICLE_\nKarant\xc3\xa6netalen\n_START_PARAGRAPH_\nKarant\xc3\xa6netalen blev holdt af den amerikanske pr\xc3\xa6sident Franklin Delano Roosevelt den 5. oktober 1937 i Chicago hvor han opfordrede til en international "karant\xc3\xa6ne for aggressorer" som et alternativ til det politiske klima med amerikansk isolationisme som var fremherskende p\xc3\xa5 dav\xc3\xa6rende tidspunkt. Talen intensiverede den isolationistiske tendens, og for\xc3\xa5rsagede protester fra isolationister og fjender af intervention. Ingen lande blev direkte n\xc3\xa6vnt i talen, men den blev fortolket som henvendt mod Japan, Italien og Tyskland. Roosevelt foreslog anvendelse af \xc3\xb8konomisk pres, et kraftigt svar, men knap s\xc3\xa5 direkte som et egentligt angreb._NEWLINE_Offentlighedens svar p\xc3\xa5 talen var blandet. Den blev st\xc3\xa6rkt kritiseret af Hearst-ejede aviser og Robert R. McCormick fra Chicago Tribune, men senere kompendier med ledere viste generel st\xc3\xb8tte i de amerikanske medier.'